Panicum
Ny Panicum dia zavamaniry maro ao amin' ny fianakavian' ny Poaceae, ao amin' ny zana-pianakavian' ny Panicoideae. Mahatratra any amin' ny 370 any ho any ny karazany, izay maniry amin' ireo faritra manana toetany antonony na toetanin-jana-pehin-tany na ambanin-jana-pehin-tany. Maniry mandavan-taona na isan-taona izy ireo arakaraka ny karazany, ka mety mahatratra 20 hatramin' ny 400 sm ny haavony. Misy ireo karazana volena mba hohanim-boa na hohanin' ny biby fiompy. Ny karazana hafa dia ahi-dratsy ho an' ny fambolena, indrindra ny katsaka. Ny Panicum virgatum dia volena any Etazonia ka atao sakafom-biby ny raviny sy ny tahony, na volena hiarovana ny nofon-tany amin' ny fikaon-tany.

Ireo zavamaniry ireo (indrindra ny Panicum maximum) dia antsoina amin' ny teny malagasy hoe: famoa, fantaka, tsimparifary, tsiparefare, veromena, verotsanga.

Indreto ny sasany amin' ny karazany hita eto Madagasikara sy ny anarana iantsoana azy amin' ny teny malagasy:

 Panicum brevifolium : adalavatana, ahipody;
 Panicum cupressifolium : ahibarira; 
 Panicum glanduliferum : kiafotsa, kiahipody; 
 Panicum luridum : ahidahy; 
 Panicum mahafalense : ahibelo, ahimanara, ahimianara; 
 Panicum maximum : famoa, fantaka, tsimparefare, tsimparifary, tsiparefare, veromena, verotsanga;
 Panicum pseudowoeltzkowii : ahipody, ahipoly, ahitoto;
 Panicum semialata : ahitrakanga;
 Panicum subalbidum : ahipisaka, famoa, fataka;
 Panicum umbellatum : fandridahy, volonondry

Jereo koa 

 Tsimparifary
Echinochloa
Sacciolepis.